“ธีรพงศ์-ฤทธิรงค์” ผู้บริหาร TU ควักเงินส่วนตัว 1.68 พันลบ. เก็บบิ๊กล็อต 90 ล้านหุ้น
"ธีรพงศ์-ฤทธิรงค์" ผู้บริหาร TU ควักเงินส่วนตัว 1.68 พันลบ. เก็บบิ๊กล็อต 90 ล้านหุ้น ราคาเฉลี่ย 18.72 บ. ซึ่งเป็นราคาต่ำกว่ากระดานซื้อขาย 8% โดยวันนี้ (25 ก.พ.) ราคาหุ้น TU ปิดตลาดที่ระดับ 20.30 บ. ด้วยมูลค่าซื้อขาย 2.26 พันลบ.
"ธีรพงศ์-ฤทธิรงค์" ผู้บริหาร TU ควักเงินส่วนตัว 1.68 พันลบ. เก็บบิ๊กล็อต 90 ล้านหุ้น ราคาเฉลี่ย 18.72 บ. ซึ่งเป็นราคาต่ำกว่ากระดานซื้อขาย 8%
25 ก.พ. 2565

ผู้สื่อข่าวรายงานว่า ในวันนี้ (25 ก.พ.2565) มีรายการสรุปซื้อขายกระดานรายใหญ่ (Big lot) ของหุ้นบริษัท ไทยยูเนี่ยน กรุ๊ป จำกัด (มหาชน) หรือ TU จำนวน 3 รายการ ปริมาณ 90,000,000 ล้านหุ้น มูลค่ารวม 1.68 พันล้านบาท ราคาเฉลี่ย 18.72 บาทต่อหุ้น ซึ่งเป็นราคาต่ำกว่ากระดานซื้อขาย 7.78% โดยราคาหุ้น TU ปิดตลาดวันนี้อยู่ที่ 20.30 บาท บวก 0.20 บาท หรือ 1% สูงสุดที่ 20.40 บาท ต่ำสุดที่ 20 บาท มูลค่าซื้อขายที่ 2.26 พันล้านบาท
ทั้งนี้แหล่งข่าววงการตลาดทุน เปิดเผยว่า รายการบิ๊กล็อตดังกล่าวเป็นการลงทุนส่วนตัวของผู้บริหารไทยยูเนี่ยน ได้แก่ นายธีรพงศ์ จันศิริ ประธานเจ้าหน้าที่บริหาร และนายฤทธิรงค์​ บุญมีโชติ กรรมการบริษัท โดยได้ซื้อหุ้นจาก MITSUBISHI CORPORATION จำนวน 40 และ 10 ล้านหุ้น ตามลำดับ และนายธีรพงศ์ จันศิริ ซื้อหุ้นจากนายไกรสร จันศิริ อีกจำนวน 40 ล้านหุ้น อย่างไรก็ดีจะมีการแจ้งรายละเอียดต่อตลาดหลักทรัพย์แห่งประเทศไทยในเวลาต่อไป
โครงสร้างผู้ถือหุ้นรายใหญ่